820621401844

**ЮЛДАШЕВА Мукаддас Хонтораевна,**

**№62 М.Анартаев атындағы жалпы білім беретін мектебінің тарих пәні мұғалімі.**

**Түркістан облысы, Сайрам ауданы**

**ТАРИХ ПӘНІНЕН АКТ ПАЙДАЛАНЫП ОҚУШЫЛАРДЫҢ ҚҰЗЫРЕТТІЛІКТЕРІН ҚАЛЫПТАСТЫРУ**

Ақпараттық қоғамның негізгі талабы -оқушыларға ақпараттық білім негіздерін беру, логикалық ойлау-құрылымдық ойлау қабілеттерін дамыту, ақпараттық технологияны пайдалану дағдыларын қалыптастыру және оқушы әлеуметінің ақпараттық сауатты болып өсуі мен ғасыр ағымына бейімделе білуге тәрбиелеу, яғни ақпараттық қоғамға бейімдеу.

Сол себепті тарихшы ұстаз өз пәнінің терең білгірі ғана болу емес, теориялық, нормативтік - құқықтық, психологиялық - педагогикалық, дидактикалық әдістемелік тұрғыдан сауатты және ақпараттық компьютерлік технология құралдарының мүмкіндіктерін жан - жақты игерген ақпараттық құзырлығы қалыптасқан маман болуы қажет, әрі оқушылардың білімін арттыру үшін сабақта АКТ құралдарын қолдана білу керек.

Ақпараттық ортада жұмыс жасау үшін кез келген педагог өз ойын жүйелі түрде жеткізе алатындай, коммуникативті және ақпараттық мәдениеті дамыған, қашықтықтан оқыту режимінде жұмыс жасау әдістерін меңгерген мұғалім болуы тиіс.

Сабақта жаңа технология ретінде ақпараттық технолгияны пайдалану сабақтың тиімділігі мен сапасын арттырып, білім берудің табысты болуына оң ықпал етеді. Ақпараттық-коммуникативтік технологияны барлық деңгейлерде жүйелі пайдалану арқылы оқушы сабақтарда алынған ақпаратқа талдау жасай білуге, ақпаратты дұрыс таңдау жауапкершілігін қалыптастыруға және өз бетінше жұмыс істеуге дағдыландырады.

Компьютер оқушы үшін қоршаған әлемді танудың табиғи құралы болып табылады. Олай болса барлық сабақтарды компьютер арқылы жүргізу- оқу

үрдісін белсендіруге, проблеманы шешуге және шешім қабылдай білуге, оқушының өзін-өзі бақылауына мүмкіндік туғызады әрі оқушы ерекшелігін ескере отырып оқытуды жүзеге асырады.

Сабақта жаңа технология ретінде ақпараттық-коммуникативтік технологияларды пайдалануда өткізілетін сабақтарды жоспарлаудың талаптары:

* ақпараттық -коммуникативтік технолгиялармен жұмыс істей білуге үйрету;
* тарих пәніне деген қызығушылығын тудыру;
* өз бетінше орындауға берілген жұмыстарға жауапкершілікпен қарауға, шығармашылықпен жұмыс істеуге үйрету;
* өзіндік пікір, тұжырым, түсінік келтіру;
* дайынды көшіріп алмай, салыстырмалы жұмыс істеу;
* пікірін, тұжырымын дәлелдей және қорғай білуге дағдыландыру;
* қашықтықтан оқытуда әрбір оқушы кері байланысты жүйелі орындау:
* Жоғарыда айтылған мақсатқа жету үшін оқытушының әрекеті:
* мұғалімнің білімділігі, тың идеяларды жеткізуі, компьютерлік сауаттылығы;
* қашықтықтан оқытуда сабақтың мақсаты мұқият ойластырылған болу керек.
* білім мен тәрбиенің бірізділігі;
* сабақтың жүйелілігі;
* әр оқушының психологиялық ерекшелігін ескеру;
* өз талаптарын бұйрық түрінде емес, кеңес түрінде ұсыну;
* оқушылар пікірлерімен санасу, ерекше идеяларға қолдау жасау;
* бағалау нормалары сақталып, әділ бағалануы;

Ақпараттық технологиялардың бірі - онлайн сабақтары. Соның ішінде Daryn Online білім беру платформасы арқылы мұғалім әр сабақта өзіне қажетті әдіс-тәсілдерді алады ал, оқушы әр өткен жаңа тақырыпқа байланысты мәлімет алады және өзін сынау арқылы тест тапсыруға болады. Сонымен қатар қашықтықтан оқытуда компьютердің орны ерекше. Ерекшелігі - оның қатысымдық құрал бола білуі. Бұл - мәтіндерді оқу, сұхбат жасау, жазу, тыңдау әрекеттері.

Электрондық оқулықтарды пайдалану оқушылардың, танымдық белсенділігін арттырып қана қоймай, логикалық ойлау жүйесін қалыптастыруға шығармашылықпен еңбек етуіне жағдай жасайды.

Сонымен, электронды оқулық мынандай жағдайларда тиімді: талапқа сай құрылған, кері байланыспен лезде қамтамасыз ете алады,белгілі бір бөлім бойынша білімді тексереді; қысқа мәтінмен көрсете, айта және модельдей алады. Электронды оқулық оқушының уақытын үнемдейді, оқу материалдарын іздеп отырмай, өтілген және оқушының ұмытып қалған материалдарын еске түсіруге зор ықпал етеді.Әр оқушы қажет жағдайда үйдеде өз бетінше жұмыстана алады және аннимацияларды көре отырып меңгерілуі қиын тапсырмаларды есте сақтай алады.

Өз сабақтарымда электронды оқулықтарды жиі пайдаланамын. Қазақстан тарихы бойынша барлық сыныптарға арналған электронды оқулықтар бар.

10сыныпта «Ұлы Жібек жолы және оның тармақтары» тақырыбын өткен кезде «Ұлы Жібек жолының пайда болу тарихынан» мәліметтер берген кезде

электронды оқулықтан үзінді алынып, анықтама берілді.

«Ұлы Жібек жолының шаруашылыққа тигізген әсері»тақырыпшасы бойынша берілген мәлімет, анықтамалар оқушылардың таным дағдысын қалыптастыруға ықпал етті. Сонымен қатар түрлі суреттер, кестелер мен сызбалар, слайдтар көрсетілді.

Электронды оқулықты қолдану оқушылардың жоғары белсенді дүниетанымын және өзіндік жұмыс аясын кеңейтеді.

Мысалы:

(Музыка аспаптары туралы бейнефильм)

Қорыта айтқанда, қашықтықтан оқыту барысында жаңа ақпараттық технологияларды тарих сабағында қолдану келесі нәтижелерге жеткізеді:

Оқушыларға еркін ойлауға мүмкіндік береді;

Сабақтың нақты мәнін терең ашуға көмектеседі;

Оқушылардың барлығын сабаққа қатыстыруға мүмкіндік туады;

Жеке тұлғалық сипатын дамытуға, шығармашылығын шыңдауға, өзіне деген кәсіби сенімін қалыптастыруға көмектеседі;

Тіл байлығын дамытады;

Өз ойын жеткізуге, жан-жақты ізденуге үйретеді;

Шығармашылық белсенділігін арттырып, ұжымда бірігіп жұмыс істеуге тәрбиелейді.

Өз бетімен білім алатын, ақпараттық технологияларды жақсы меңгерген, білімді жеке тұлғаны қалыптастырады.

Елбасы Н.Ә.Назарбаевтың «Біздің міндетіміз- бәсекелестікке лайық ұрпақ тәрбиелеу»- деген ойын басшылыққа ала отырып, жаңа заман форматындағы құзіретті тұлғаны тәрбиелеу ұстаз міндеті деп есептеймін.